उदयपुर. फिल्म दंगल में मिस्टर परफेक्शनिस्ट आमिर खान के साथ महिला खिलाड़ियों को कुश्ती के गुर सिखाने और फिल्म में रेफरी की भूमिका निभाने वाले भारतीय महिला कुश्ती टीम के कोच कृपाशंकर पटेल 4 मार्च को लेकसिटी आएंगे। वे यहां जाने-माने लक्ष्मणसिंह पहलवान की स्मृति में 1981 से हो रहे 27वें राजस्थान-मध्य प्रदेश केसरी कुश्ती दंगल में बतौर मुख्य अतिथि शिरकत करेंगे। फोगाट बहनों पर भी छोड़ चुके छाप...
- आयोजन समिति के हरीश राजौरा ने बताया कि कृपाशंकर पटेल दंगल में भाग लेने वाले राजस्थान व मध्य प्रदेश के पहलवानों को पटकनी के टिप्स भी देंगे।
- उल्लेखनीय है कि कृपाशंकर पटेल से कुश्ती के गुर सीखने वालीं साक्षी मलिक, फोगाट बहनों के साथ दर्जनों खिलाड़ी इंटरनेशनल लेवल पर अपनी छाप छोड़ चुके हैं।
- मध्य प्रदेश के इंदौर निवासी पहलवान कृपाशंकर बिश्नोई ने हाल ही में इंटरनेशनल रेफरी कोर्स पास किया है।
- संयुक्त विश्व कुश्ती संघ हर साल रेफरी कोर्स का आयोजित करता है, जहां कृपाशंकर ने टाइप वन कैटेगरी थर्ड कोर्स पास किया है।
- इससे पहले वे अर्जुन अवॉर्ड से भी सम्मानित किए जा चुके हैं।
1980 में मोहनलाल सुखाड़िया ने की थी इसकी शुरुआत
- पर्यटन के लिए विश्व विख्यात झीलों की नगरी में कुश्ती के प्रति घटते रुझान को बढ़ाने के लिए 1981 से लगातार लक्ष्मण सिंह पहलवान स्मृति दंगल होता आ रहा है।
- 1980 में लक्ष्मण सिंह पहलवान का निधन होने के बाद उनकी स्मृति में तत्कालीन मुख्यमंत्री मोहनलाल सुखाड़िया ने मेवाड़ केसरी कुश्ती दंगल की शुरुआत की।
- इसके बाद दंगल में भाग लेने राजस्थान के साथ मध्य प्रदेश के पहलवान भी उत्साह के साथ दमखम दिखाने आ रहे हैं।
300 पुरुष और 30 महिला पहलवान करा चुके पंजीयन
- आयोजन समिति के हरीश राजौरा ने बताया कि दंगल में दमखम दिखाने के लिए अब तक 300 पुरुष और 30 महिला पहलवान पंजीयन करा चुके हैं।
- प्रतियोगिता में दम दिखाने के इच्छुक पहलवान (राजस्थान-एमपी) 2 मार्च तक ऑनलाइन अपना रजिस्ट्रेशन करा सकते हैं।
- दंगल का आगाज 3 मार्च को होगा। दंगल में शिरकत करने इंटरनेशनल पहलवान रियान खान, आमीन और अजहरुदीन भी आ रहे हैं।
पांच खिताबों के लिए राजस्थान-एमपी के पहलवानों के बीच दंगल
- 70 किलो से अधिक भार वर्ग में राजस्थान-मध्यप्रदेश केसरी दंगल
- 60 से 70 किलो में राजस्थान-मध्य प्रदेश कुमार दंगल
- 50 से 60 किलो में राजस्थान-मध्य प्रदेश कुमार दंगल
- 50 किलो तक में राजस्थान-मध्य प्रदेश बसंत खिताब दंगल
महिला वर्ग : सिर्फ 50 किलो से अधिक भार वर्ग का महिला सितारा-ए राजस्थान-एमपी दंगल
आगे की स्लाइड्स में देखिए, दंगल फिल्म और कृपाशंकर की स्टोरीज...
hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva bho_Deva bho_Deva bho_Deva bho_Deva bho_Deva hin_Deva